खौरां बिजोङाव जेरैबादि रादाय होदों एरैबायदिनो 24 घन्टानि गेजेरावनो जरहात पुलिसआ जाखांफु लाइमोन डः राहुल बसुमतारीखौ खास्रि-बिस्रियै जिउ फोजोबस्रांग्रा दायगिरिखौ हमनो मोनबाय। डः जे एल सयखिया हम’पेथिक मिडिकेल कलेज, जरहातआव जुनियर डाक्टार महरै खामानि मावगासिनो थानाय उदालगुरी जिल्लानि गरायमारी गामिनि डः राहुल बसुमतारी (25)खौ थांनाय सुनिबारखालि खास्रि-बिस्रियै जिउ फोजोबस्रांदोंमोन।